พอดีกินเนยถั่วประมาณหนึ่งช้อนชาแล้วไม่ได้เคี้ยวค่ะ กลืนลงไปแล้วมันหนืดๆที่คอ เวลากลืนน้ำลายเหมือนมีเสลดตลอดเวลาตั้งแต่เมื่อคืน มีวิธีแก้ยังไงบ้างคะ กินน้ำอุ่นมาตั้งแต่มีอาการแต่ยังไม่ดีขึ้นเลยค่ะ
สวัสดีค่ะ nopnop,เนยถั่วนั้น เป็นอาหารกึ่งเหลวกึ่งแข็ง แต่ไม่ใช่ของแข็งที่มีเหลี่ยมมีมุม ไม่แหลม ไม่คม ดังนั้น ก็ไม่น่าไปติดตามทอนซิล หรือร่องในช่องปากและลำคอ รวมถึงจะไม่ได้ติดตามหลอดอาหารด้วยค่ะดังนั้น หากผ่านมาหลายชั่วโมงแล้ว และได้ดื่มน้ำไปเยอะแล้ว ยังคงมีอาการหนืดๆ ที่คอ มีเสมหะในคอมาก ก็ไม่น่าเกิดจากเนยถั่วค่ะ แต่อาจเกิดจากสาเหตุ เช่น เกิดกรดไหลย้อนขึ้นมา ดังนั้น ในเบื้องต้น ควรงดการดื่ม ชา กาแฟ น้ำอัดลม เลือกทานอาหารที่ย่อยง่าย รสไม่จัด ไม่เผ็ด และเมื่อทานอาหารแล้ว ห้ามนอนทันที ควรเว้นระยะไปอย่างน้อย 2 ชั่วโมง เป็นต้น แต่หากมีอาการไอตามมา หรือเจ็บคอตามมา ก็อาจเกิดจากการเป้นไข้หวัด คออักเสบก็ได้ดังนั้น หากยังคงมีอาการต่อเนื่อง หรือมีอาการอื่นๆ เพิ่มขึ้นมา ก็ควรไปพบแพทย์เพื่อตรวจค่ะ